พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลอากาศเอก ชลิต พุกผาสุข องคมนตรี ร่วมกับมูลนิธิราชประชานุเคราะห์ ในพระบรมราชูปถัมภ์ เชิญถุงพระราชทานและเครื่องอุปโภคบริโภค จำนวน 800 ถุง ไปมอบแก่ราษฎรที่ประสบวาตภัยในพื้นที่จังหวัดปราจีนบุรี ณ หอประชุมที่ว่าการอำเภอศรีมหาโพธิ จังหวัดปราจีนบุรี โดยมีผู้ว่าราชการจังหวัด และนายอำเภอพื้นที่ประสบวาตภัย ได้แก่ อำเภอศรีมหาโพธิ อำเภอกบินทร์บุรี อำเภอประจันตคาม อำเภอศรีมโหสถ อำเภอนาดี และอำเภอเมือง เป็นผู้แทนรับมอบ เพื่อช่วยบรรเทาความเดือดร้อนในเบื้องต้น ในโอกาสนี้ องคมนตรี ได้เชิญพระราชกระแสทรงห่วงใยของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปกล่าวให้ราษฎรที่ประสบวาตภัย และเจ้าหน้าที่ได้รับทราบ พร้อมลงพื้นที่เชิญถุงพระราชทานและเครื่องอุปโภคบริโภค ไปมอบแก่ครอบครัวราษฎรที่ประสบวาตภัย ในพื้นที่ตำบลดงกระทงยาม อำเภอศรีมหาโพธิ จำนวน 5 ครอบครัว เพื่อบำรุงขวัญกำลังใจ
พระบาทสมเด็จพระเจ้าอยู่หัว พระบาทสมเด็จพระเจ้าอยู่หัว
พลอากาศเอก ชลิต พุกผาสุข องคมนตรี